|  |  |
| --- | --- |
|  |  |
| Kadri KattaiKobras ASRiia 3550410 TARTUkadri@kobras.ee | Teie 24.10.2017 e-kiriMeie 05.12.17 nr 15-2/17-00012/738 |

**Põltsamaa linnas Palmako AS detailplaneeringu koostamise seisukohtade täpsustamine**

Olete esitanud Maanteeametile täpsustavaid küsimusi Jõgeva maakonnas Põltsamaa linnas Palmako AS tootmiskompleksi detailplaneeringu (edaspidi planeering) koostamiseks väljastatud seisukohtade (Maanteeameti 06.10.17 kiri nr 15-2/17-00012/613) kohta.

Planeeritav ala hõlmab kinnistuid Jõgeva mnt 29 (katastriüksuse tunnus 61701:004:0110), Jõgeva mnt 31a (katastriüksuse tunnus 61701:001:0073), Jõgeva mnt 29d (katastriüksuse tunnus 61701:001:0072) ja Jõgeva mnt 31 (katastriüksuse tunnus 61701:004:1060).

Allpool on toodud Teie küsimused koos Maanteeameti vastustega.

1. Palute selgitada, millega seoses on vajalik riigitee nr 2 km 127,35 asuva mahasõidu sulgemine. Maantee teemaplaneeringus selline nõue puudub. Teemaplaneering näeb ette, et kui rajatakse Põltsamaa möödasõit, saab riigimaanteest nr 2 perspektiivne kogujatee. Selgitate, et planeeringuga soovite kavandada täiendava parkla tehase töötajatele juurdepääsuga riigiteelt nr 37. Riigitee nr 2 ääres paikneva olemasoleva parkla suurendamist planeeringuga ei kavandata, mistõttu liikluskoormus sellel juurdepääsuteel oluliselt ei suurene. Vajadusel on võimalik planeeringuga seada tingimused riigiteelt nr 2 lähtuva juurdepääsu kasutamise kohta.

Piirkonnas on hiljuti ilmnenud uusi arendushuvisid, mistõttu Maanteeamet kaalus planeeringu eesmärke koosmõjus teiste meile teadaolevate eesmärkidega ja leidis, et olemasoleva mahasõidu likvideerimine riigiteel nr 2 ei ole vajalik. Soovitav on planeeringuga seada tingimused nimetatud mahasõidu kasutamise kohta.

1. Soovite täpsustada, kas riigitee nr 37 vasakule teepoolele kavandatud bussipeatuse piirkonnas tuleb kõne alla kiiruse vähendamine 50 kilomeetrini tunnis. Selgitate, et kiiruse vähendamise korral oleks võimalik, hoolimata kavandatud bussipeatusest, rajada planeeringuala keskmes kruntidele ühine juurdepääsutee asukoht. Olete lisanud lahendust illustreeriva skeemi (käesoleva kirjal isas).

Maanteeameti eelistus on ühine mahasõit ja selle kaudu kruntidele juurdepääsu kavandamine. Kiiruse vähendamise vajadus ja võimalus täpsustub edasise koostöö käigus. Peame võimalikuks skeemil (käesoleva kirjal isas) toodud põhimõttelise lahendusega edasi minna.

1. Palute kaaluda, kas planeeringuala laiendamine riigitee nr 37 ristmiku osas on põhjendatud. Ristmiku lahendus on võimalik taustinfona planeeringusse kanda ka ilma planeeringuala laiendamata, juhul, kui maanteeamet selle omalt poolt ka piirkonna üldist liikluskoormuse tendentsi arvesse võttes lahendab. Ühtlasi paikneb planeeringuala eelpoolmainitud ristmikust ca 100 meetri kaugusel, mistõttu pole tegemist ala vahetus läheduses paikneva piirkonnaga.

Selgitame, et planeeringualas peaks olema uus kavandatav mahasõit (ristumiskoht) riigiteelt nr 37, mõeldud ei ole riigiteede nr 2 ja nr 37 ristmikku. Kuna peale planeeringu kehtestamist on kruntimise aluseks planeering, siis juhul kui kavandatud liikluslahendus eeldab kruntimist / ümber kruntimist on oluline, et see oleks planeeringuga lahendatud.

Lugupidamisega

(allkirjastatud digitaalselt)

Marten Leiten

planeeringute menetlemise talituse juhataja

Lisa: Esitatud uue kavandatava ristumiskoha skeem (1 fail)

Tuuli Veersalu

5305 0142

tuuli.veersalu@mnt.ee